hotchpotch/miracl-hf-unified huggingface dataset:
Da Joint
"Da Joint" (wakati mwingine huandikwa "The Joint") ilikuwa single ya kwanza kutoka katika albamu ya EPMD, "Back in Business". Wimbo umetayarishwa na Erick Sermon na Rockwilder, "Da Joint" umekuwa wimbo wa pili na wa mwisho kwa EPMD kuingia kwenye chati za Billboard Hot 100, kwa kushika nafasi ya 94. "Da Joint" ulitolewa wiki moja kabla ya albamu ya "Back in Business", inaifanya kuwa toleo la kwanza jipya tangu kuunda upya kwa kundi la EPMD tangu single ya mwisho ya kundi mnamo 1992, "Head Banger".
Mlali (ndege)
Mlali au sekini ni ndege wa jenasi "Prionops", jenasi pekee ya familia Prionopidae. Wanatokea Afrika kusini kwa Sahara tu. Spishi za Asia ambazo ziliainishwa katika familia hii, zimehamishwa ndani ya familia Tephrodornithidae. Mlali ni weusi na weupe, weusi na rangi ya kijivu au weusi, weupe na rangi ya kijivu pengine pamoja na rangi ya kahawianyekundu kwa tumbo. Domo lao lina ncha kwa kulabu na rangi ya nyeusi au nyekundu; miguu ni myekundu mara nyingi. Ndege hawa wana ngozi yenye rangi kali (nyekundu au pinki) kuzunguka macho na ushungi kwa umbo wa helmeti wenye rangi ya nyeupe, kijivu, nyeusi au manjano. Hula wadudu na vertebrata wadogo. Hulijenga tago lao kwa vipande vya gome na tandabui mtini au kichakani na jike huyataga mayai 2-5.
AFI's 100 Years…100 Stars
Hii ni sehemu ya AFI 100 Years... series, AFI's 100 Years...100 Stars ni orodha ya wagizaji filamu bab-kubwa wa Kimarekani, 25 wa kiume na 25 wa kike. Orodha hii ilitolewa na Taasisi ya Filamu Marekani mnamo tar. 16 Juni 1999 kwenye kipindi maalumu cha CBS ambacho kilitangazwa na Shirley Temple, kukiwa na uwakilishi wa waigizaji hawa 50.
Cary Grant
Archibald Alexander Leach (18 Januari 1904 – 29 Novemba 1986), anafahamika zaidi kwa jina lake la kisanii kama Cary Grant, alikuwa mwigizaji wa filamu wa Kiingereza-Kimarekani. Huenda akawa alitambulika sana kwa kuwa mfano wa kuigwa na anaongoza kwa: uzuri, ukidume, kuwa na kipaji, na mcheshi.
Amepewa nafasi ya pili kwenye orodha ya Waigizaji Wakali wa Kiume wa Muda Wote na Taasisi ya Filamu Marekani. Miongoni mwa filamu zake mashuhuri ni pamoja na "The Awful Truth" (1937), "Bringing Up Baby" (1938), "Gunga Din" (1939), "Only Angels Have Wings" (1939), "His Girl Friday" (1940), "The Philadelphia Story" (1940), "Suspicion" (1941), "Arsenic and Old Lace" (1944), "Notorious" (1946), "To Catch A Thief" (1955), "An Affair to Remember" (1957), "North by Northwest" (1959), na "Charade" (1963).
Gangsta's Paradise (wimbo)
"Gangsta's Paradise" ni wimbo wa rap ulioimbwa na Coolio akimshirikisha L.V.. Wimbo umetengenezwa ukiwa kama kibwagizo cha filamu ya "Dangerous Minds" (1995). Wimbo huu baadaye ukaja kutolewa kwenye mbili tofauti. Moja "Gangsta's Paradise" na Kibwagizo cha "Dangerous Minds" mnamo mwaka wa 1995. Coolio alitunzwa Grammy kwa ajili ya wimbo huu na albamu yake kwa ujumla. Wimbo ulipigiwa kura ukiwa kama single bora ya mwaka na tahakiki za "The Village Voice" Pazz & Jop.
Wimbo umechukua sampuli ya kiitikio na mandhari ya wimbo mzima wa "Pastime Paradise" wa Stevie Wonder (1976). Wonder aliuimba wimbo huu akiwa na Coolio na L.V. kwenye Tuzo za Billboard mnamo 1995.
Wimbo huu pia umeorodheshwa nafasi ya 69 kwenye orodha ya "Nyimbo Kali za Muda Wote za Billboard" na single nambari moja iliyouza vizuri mwaka 1995 kwenye chati za "Billboard".
Mnamo mwaka wa 2008, umepewa nafasi ya 38 kwenye orodha ya Nyimbo Kali 100 za Hip Hop za VH1.
Niels Jerne
Niels Kaj Jerne (23 Desemba 1911 – 7 Oktoba 1994) alikuwa daktari kutoka nchi ya Denmark. Hasa alichunguza kinga za mwili dhidi ya virusi mbalimbali. Mwaka wa 1984, pamoja na Georges Köhler na César Milstein alikuwa mshindi wa Tuzo ya Nobel ya Tiba.
Georges Köhler
Georges Jean Franz Köhler (17 Machi 1946 – 1 Machi 1995) alikuwa mwanabiolojia kutoka nchi ya Ujerumani. Hasa alichunguza kinga za mwili dhidi ya virusi mbalimbali. Mwaka wa 1984, pamoja na Niels Jerne na César Milstein alikuwa mshindi wa Tuzo ya Nobel ya Tiba.
César Milstein
César Milstein (8 Oktoba 1927 – 24 Machi 2002) alikuwa mwanakemia kutoka nchi ya Argentina. Hasa alichunguza kinga za mwili dhidi ya virusi mbalimbali. Mwaka wa 1984, pamoja na Niels Jerne na Georges Köhler alikuwa mshindi wa Tuzo ya Nobel ya Tiba.
Danderyd
Danderyd ni manispaa nchini Uswidi katika mkoa wa Uppland. Kuna wakazi 31,171 (mwaka 2005).
Eneo lake ni 32.6 km².
Karlskoga
Karlskoga ni manispaa na pia mji nchini Uswidi katika mkoa wa Värmland. Kuna wakazi 27,500 (mwaka 2005).
Eneo lake ni 27.40 km².
Mažeikiai
Mažeikiai (Samogitian: Mažeikē) ni mji na manispaa nchini Lituanya. Kuna wakazi 40,788 (mwaka 2007). Mji ulianzishwa 1290.
Eneo lake ni 14 km².
Kuršėnai
Kuršėnai (Samogitian: Koršienā) ni mji nchini Lituanya. Kuna wakazi 14,197 (mwaka 2001). Mji ulianzishwa 1947.
Eneo lake ni 11,92 km².
Dogodogo Center
Dogodogo Center ni shirika lisilo la kiserikali linashughulika na watoto walio katika mazingira magumu jijini Dar es Salaam nchini Tanzania. Inasimamiwa na shirika la masista wa Maryknoll.
Mwanzilishi wa Dogodogo Center ni Sista Jean Pruitt. Sista Jean Pruitt alianzisha Dogodogo Center mwaka 1993 baada ya kuona watoto wakirandaranda mitaa ya Posta na kulala kando ya barabara bila ya msaada wowote. Sista Jean aliamua kuanza namna ya kuwasaidia watoto hawa na ndipo alipopata wazo la kuwasaidia kwa kuwapatia mahitaji muhimu ya matibabu na chakula.
Miaka ya 1993 tatizo la watoto wa mitaani halikuwa kubwa nchini Tanzania hivyo haikuwa rahisi kwa watu wengine kuona shida hii ambayo Sista Jean Pruitt aliweza kuiona. Sr. Jean Pruitt alitafuta misaada mbalimbali ndani na nje ya nchi kwa kuwaandikia wafadhili mbalimbali juu ya shida ya watoto wa mitaani na wengi walielewa na kufadhili.
Dogodogo Center ina vituo vifuatavyo
Chuo cha Teknolojia cha Massachusetts
Chuo cha Teknolojia cha Massachusetts (Massachusetts Institute of Technology MIT) ni chuo maarufu nchini Marekani kilichopo kwenye mji wa Cambridge karibu na Boston katika mashariki-kaskazini ya nchi. MIT ina vyuo sita ndani yake na idara 32. Mkazo wake ni utafiti wa sayansi na teknolojia.
Wanavyuo wa MIT wamepokea tuzo nyingi pamoja na tuzo za Nobel 63..
Vanga
Vanga (kutoka Kimalagasi: ) ni ndege wa familia Vangidae. Wanatokea Madagaska tu isipokuwa vanga buluu wa Komori ambaye anatokea kisiwa cha Mwali katika Komori. Takriban spishi zote zina rangi ya nyeusi, kijivu au kahawa juu na nyeupe au pinki chini, lakini chache zina rangi ya buluu na vanga domo-buluu ni mweusi mwenye mgongo mwekundu na vanga wa Bernier ni mweusi kabisa (jike ana rangi ya kahawa). Ndege hawa wana sauti ya filimbi. Hula wadudu, nyungunyungu, mijusi na amfibia, pengine matunda pia. Hulijenga tago lao kwa vijiti, chamba cha mti, mizizi na majani mtini. Jike huyataga mayai 2-4.
Tromla
Tromla au "Christoph Hans" (amezaliwa tar. 5 Januari 1975, St. Ingbert) ni mwanamuziki wa Ujerumani. Jina la kisanii latokana na neno la Kijerumani "Trommler" (mpiga ngoma).
Aliwahi kupiga ngoma zake katika bendi za muziki mbalimbali lakini siku hizi anafanya mambo pekee yake au pamoja na watayarishaji wa muziki ya disko.
Queen (albamu)
Queen ni albamu ya kwanza ya bendi Queen, ambayo ilitolewa mnamo mwezi wa Julai katika mwaka wa 1973. Ilirekordiwa Trident Studios na De Lane Lea Music Centre huko London. Watayarishaji walikuwa John Anthony, Roy Thomas Baker na Queen.
Nyimbo tano ziliandikwa na Freddie Mercury, nyimbo nne ziliandikwa na Brian Mei, na wimbo mmoja uliandikwa na Roger Taylor. Wimbo "Doing All Right" uliandikwa na Brian Mei na Tim Staffel, memba wa bendi Smile.
Michael Brown
Michael Stuart Brown (amezaliwa 13 Aprili 1941) ni mwanabiolojia kutoka nchi ya Marekani. Hasa alichunguza kolesteroli. Mwaka wa 1985, pamoja na Joseph Goldstein alikuwa mshindi wa Tuzo ya Nobel ya Tiba.
Joseph Goldstein
Joseph L. Goldstein (amezaliwa 18 Aprili 1940) ni mwanakemia kutoka nchi ya Marekani. Hasa alichunguza kolesteroli. Mwaka wa 1985, pamoja na Michael Brown alikuwa mshindi wa Tuzo ya Nobel ya Tiba.
Stanley Cohen
Stanley Cohen (amezaliwa 17 Novemba 1922) alikuwa mwanakemia kutoka nchi ya Marekani. Hasa alichunguza vipengele mbalimbali vya ukuaji wa chembe hai. Mwaka wa 1986, pamoja na Rita Levi-Montalcini alikuwa mshindi wa Tuzo ya Nobel ya Tiba.
Rita Levi-Montalcini
Rita Levi-Montalcini (Torino 22 Aprili 1909 - Roma 30 Desemba 2012) alikuwa daktari na mwanasiasa kutoka nchi ya Italia.
Hasa alichunguza vipengele mbalimbali vya ukuaji wa chembe hai.
Mwaka 1986, pamoja na Stanley Cohen alikuwa mshindi wa Tuzo ya Nobel ya Tiba.
Yeye mpaka sasa ni mshindi wa Nobel wa pekee kufikisha umri wa miaka 100.
James Black
James Whyte Black (14 Juni 1924 – 22 Machi 2010) alikuwa daktari kutoka nchi ya Uskoti. Hasa alichunguza matumizi ya propanololi na simetidini kama dawa. Mwaka wa 1988, pamoja na Gertrude Elion na George Hitchings alikuwa mshindi wa Tuzo ya Nobel ya Tiba.
Gertrude Elion
Gertrude Belle Elion (23 Januari 1918 – 21 Februari 1999) alikuwa mwanakemia kutoka nchi ya Marekani. Hasa anajulikana kwa kugundua dawa mpya nyingi. Mwaka wa 1988, pamoja na James Black na George Hitchings alikuwa mshindi wa Tuzo ya Nobel ya Tiba.
George Hitchings
George Herbert Hitchings (18 Aprili 1905 – 27 Februari 1998) alikuwa daktari kutoka nchi ya Marekani. Hasa anajulikana kwa kubuni na kuendeleza mbinu za tibakemo. Mwaka wa 1988, pamoja na James Black na Gertrude Elion alikuwa mshindi wa Tuzo ya Nobel ya Tiba.
Nässjö
Nässjö ni mji na manispaa nchini Uswidi. Kuna wakazi 16,463 (mwaka 2005). Mji ulianzishwa - 1914.
Eneo lake ni 11.41 km².
Gislaved
Gislaved ni manispaa na mji nchini Uswidi. Kuna wakazi 10,091 (mwaka 2005).
Eneo lake ni 6.50 km².
Justin Long
Long alizaliwa mjini Fairfield, Connecticut. Baba yake, R. James Long, alikuwa mwanafalsafa na profesa wa Kilatini katika Chuo Kikuu cha Fairfield, na mama yake, Wendy Lesniak, mwigizaji ambaye ameigiza zaidi kwenye majukaa. Long amekulia katika makuzi ya Romani Katoliki. Bibi yake ni Msicili. Kaka yake mkubwa, Damian, ni mwigizaji mtaani vilevile mwalimu na mwongozaji wa tamthilia kwenye shule ya Weston High School. Ndugu yake mdogo, Christian, ameonekana kwenye filamu ya ndugu yake "Accepted" kama mleta bahati wa shule. Long amehitimu kwenye shule ya Fairfield College Preparatory School, shule ya Jumuia ya Yesu, na Vassar College, ambapo alikuwa mchekeshaji kwenye moja ya kundi lililoitwa Laughingstock na kushiriki kwenye michezo kadhaa, ikiwa ni pamoja na "Butterflies Are Free". Ameacha chuo mapema ili ajiendeleze zaidi na shughuli za uigizaji. Kabla ya kuacha, Long alifanyakazi katika Vhuo Kikuu cha Sacred Heart mjini Fairfield, Connecticut, akiwa kama mwelekezi/mashauri ya kikundi cha watoto.
Oliver N'Goma
Oliver N'Goma (23 Machi 1959 – 7 Juni 2010) alikuwa mpiga gitaa na mwimbaji wa muziki wa Afro-zouk na reggae kutoka nchini Gabon. Alipewa jina la utani la "Noli," alizaliwa mjini Mayumba huko mjini kusini-mwagharibi mwa nchi ya Gabon mnamo mwaka wa 1959. Alifahamika sana kwa kibao chake cha mwaka wa 1989 Bane, ambacho kilivumishwa sana na Radio Africa N.1 na Gilles Obringer.
N'Goma alivutiwa kimuziki kwa mara ya kwanza na baba yake, mwalimu na mpiga harmoni. Japokuwa amepata masomo yake ya muziki kwa mara ya kwanza wakati ana umri wa miaka nane, ameanza kutumbuiza mbele ya hadhara baada ya kuhamia mjini Libreville kwa ajili ya masomo. Wakati anachukua darasa la uhasibu, amejiunga na Capo Sound, bendi ya shule, ambapo ndipo alipojifunza namna ya kupiga gitaa. Kundi lilikuwa likipiga dansi rasmi na mipira, wamefunza N'Goma sanaaa ya kutumbuiza kwenye jukwaa.
N'Goma alikuwa mwanafunzi maskini kabisa, aliyejizatiti zaidi kwenye muziki na sinema badala ya masomo. Mapenzi yake ya filamu imemwongoza hadi kufanyakazi na TV ya Gabon, ambayo imesafirisha nchini Ufaransa mnamo 1988 ambapo alijifunza kuwa mtu wa kamera.
Wakati anatumia majira ya baridi huko mjini Paris, amemaliza kazi yake ya muziki alioutunga akiwa Gabon. Ametumia pamoja muziki wake na Manu Lima, mtayarishaji wa rekodi mashuhuri kwa muziki wa Kiafrika. Lima alivutiwa sana na kazi bwana mdogo, na kushikilia mwongozo wa rekodi ya kwanza ya N'Goma iliyokwenda kwa jina la "Barre".
Albamu ilifurahia mafanikio ya tabu kwa mara ya kwanza, hadi hapo kituo cha redio cha Kiafrika ilipoanza kupiga nyimbo zake. Jina la wimbo huo ilipata ushindi na mafanikio mengi huko Afrika, Ufaransa, na French West Indies, na ulienda kutamba sana katika maeneo hayo. Umefurahia mafanikio sawa tu na yale ya "Mario" wa Franco au "Yeke Yeke" wa Mory Kante. Albamu imepata kuwa moja kati ya albamu zilizouza sana katika albamu za Kiafrika hadi sasa.
N'Goma ametoa albamu ya pili, "Adia" mnamo Desemba 1995, amefanyakazi tena na Manu Lima. Miaka mitano baadaye, albamu yake ya tatu imetoka "Seva". Kompilesheni ya vibao vikali, "Best of Oliver N'Goma" ilitolewa mnamo mwaka wa 2004.
Oliver N’Goma alikufa kwa tatizo la figo kushindwa kufanyakazi vizuri, ugonjwa ambao alikuwa akipambana nao kwa takriban miaka miwili ya mwisho ya maisha yake, mnamo tar. 7 Juni 2010 kwenye Hospitali ya Omar Bongo huko mjini Libreville, Gabon, N'Goma ameiaga dunia.
Kifupi
Kifupisho au Kifupi ni njia ya kutaja au kuandika neno kwa namna fupi kuliko kawaida.
Watu hutumia kifupi mara nyingi wakiandika neno au kundi la maneno fulani mara nyingi. Hasa pale ambapo nafasi ya kuandika ni ndogo vifupisho vya aina hii ni vya kawaida kama vile kwenye SMS, kamusi au orodha za vitu.
Vifupisho vimekuwa pia kawaida kutaja vitengo vya serikali kama "JKT" (jeshi la kujenga taifa), kampuni kama "SMP" (Southern Paper Mills) au vyama vya kisiasa kama "CCM" (Chama cha Mapinduzi).
Vifupisho vya pekee huitwa pia akronimi: ni maneno ambayo yameunganishwa kwa herufi za kwanza za maneno mengine. Mifano yake ni UKIMWI (=Uhaba wa KInga MWIlini) au Laser (= Laser - Light Amplification through Stimulated Electron Radiation).
Vifupisho vinatumiwa mara nyingi kwa kubadilisha maana asilia kwa kusudi la kutania au kufanya jambo linalojadiliwa kuonekana kama kichekesho.
Mifano yake ni tafsiri ya FFU (kikosi cha polisi ya Tanzania cha kukandamiza ghasia) kama "Fanya Fujo Uone" au ya CCM (chama tawala cha miaka mingi nchini Tanzania) kama "Chukua Chako Mapema".
Kamusi ya KKS inatumia vifupi vifuatavyo:
Vallentuna
Vallentuna ni manispaa nchini na mji Uswidi. Kuna wakazi 26,500 (mwaka 2005).
Eneo lake ni 13.57 km².
Mapendo ya kiuchumba
Mapendo ya kiuchumba ni aina mojawapo ya mapendo kati ya binadamu.
Katika maana yake halisi, aina hiyo ni ya maandalizi kwa ajili ya ndoa.
Hapo zamani mara nyingine hakuwepo na mapenzi kwanza, kwani mvulana na msichana walifikia kuoana bila kuwepo kwanza uchumba.
Lakini kwa sasa, kutokana na maendeleo na akili kupanuka zaidi, kwa kawaida hakuna anayeoa au anayekubali kuolewa bila kumfahamu mchumba wake kwanza.
Ule muda wa kuzoeana, ndio wa mapendo ya kiuchumba, kwani haitoshi, k.mf. kumtamkia tu mpenzi wako kwamba ungependa awe mama watoto wako bila ya kuzijua silika, tabia, hisia zake na kadhalika. Ni vilevile upande wa pili.
Muda wa kuchumbiana ndio muda ambao wote wawili wanatakiwa kuwa makini sana, kila mmoja amsome mwenzie na kujirekebisha ili kuwezesha ndoa kudumu hata itakapojaribiwa na maisha.
Bahati mbaya, mara nyingi vijana hawapati malezi au msaada wowote wa kufaa upande huo. Sehemu nyingi wanaelekezwa tu namna ya kupunguza hatari ya kuambukizwa maradhi ya zinaa au kupata mimba isiyotarajiwa, kama kwamba ngono inawafaa katika hatua hiyo au haiepukiki kabisa.
Mayumba
Mayumba ni mji wenye watu wapatao 2,500 kwenye pwani ya Bahari ya Atlantiki huko nchini Gabon, mwishoni kabisa mwa N6 road, katika kando ya rasi iliyotengana na bara kwa Banio Lagoon.
Panajulikana sana kwa ufukwe wake mrefu wa mchanga na kobe zake. Makundi ya makabila maarufu ni Vili, Lumbu, na Punu, na wenyeji wenyewe wa Mayumba wanaojiita 'Mayesiens'. Ni nyumbani kwa uwanja wa ndge, kuna migahawa midogo kadha wa kadha, na masoko. Kuna shule za msingi saba kwenye eneo hili, na shule ya sekondari yenye wanafunzi wapatao 500. Mayumba ipo kilomita 20 (maili 12) kutoka mjini kaskazini mwa Hifadhi ya Taifa ya Mayumba, hifadhi ya taifa pekee nchini Gabon ambayo imejitolea mhanga kulinda spishi za viumbe vya baharini.
Departments za Gabon
Mikoa ya Gabon imegawanyika katika wilaya thelathini na saba (departments). Wilaya au departments zimeorodheshwa hapo chini, kwa mkoa (miji mikuu imewekwa kwenye mabano):
Mikoa ya Gabon
Montell Jordan
Montell Jordan (amezaliwa tar. 3 Desemba 1968) ni mwimbaji, mtunzi wanyimbo, na mtayarishaji wa rekodi za muziki kutoka nchini Marekani. Jordan amekuwa msanii wa kujitegemea mkubwa kwenye studio ya Def Soul hadi hapo alipokuja kuondoka kwenye studio hiyo mnamo mwaka wa 2003.
Mikoa ya Gabon
Gabon imegawanyika katika mikoa tisa (miji mikuu imewekwa kwenye mabano)-Mikoa hii imegawanyika zaidi katika wilaya takriban 37 (departments).
Ali Bongo Ondimba
Ali-Ben Bongo Ondimba (amezaliwa na jina la Alain Bernard Bongo mnamo tar. 9 Februari 1959) ni mwanasiasa kutoka nchini Gabon ambaye kwa sasa ni Rais wa Gabon kwa kufuatia ushindi wake kwenye uchaguzi wa rais wa 2009.
Bongo i mtoto wa Omar Bongo, ambaye alikuwa Rais waGabon kuanzia mwaka wa 1967 hadi kifo chake mnamo 2009. Wakati wa uongozi wa urais wa baba yake, alikuwa Waziri wa Mambo ya Nje kuanzia 1989 hadi 1991 na kuwakilisha Bongoville akiwa kama Naibu Katibu wa Baraza la Bunge kuanzia 1991 hadi 1999; baadaye akawa Waziri wa Ulinzi kuanzia 1999 hadi 2009.
Alikuwa Makamu wa Rais wa Gabonese Democratic Party (PDG) na alikuwa mgombea wa PDG kwenye uchaguzi wa rais wa Agosti 2009, ambapo ilifuatia na kifo cha baba yake. Kulingana na matokeo rasmi, ameshinda uchaguzi na kura za 42%.
Valery Leontiev
Valery Yakovlevich Leontiev (amezaliwa tar. 19 Machi 1949) ni mwimbaji kutoka Urusi.
Elektrėnai
Elektrėnai ni mji nchini Lituanya. Kuna wakazi 14,050 (mwaka 2001). Mji ulianzishwa 1962.
Eneo lake ni 21 km².
Maneno Lusasi
Maneno Yasin Lusasi, maarufu kama Man Black, Mtunzi wa nyimbo, pia Rappa asiye rasmi, alizaliwa feb. 1982 huko Iringa, Tanzania.
Maneno Lusasi
Joti
Lucas Lazaro Mhuvile (anafahamika zaidi kwa jina lake la kisanii kama Joti; amezaliwa 9 Julai 1982) ni mwigizaji wa filamu na michezo ya televisheni kutoka nchini Tanzania. Sanaa yake mara nyingi hufanya na Mpoki ambaye ni mwenzi wake tangu alipoanza shughuli za sanaa. Kwa pamoja wanaitwa "Mpoki na Joti". Wametengeneza mifululizo ya filamu za vichekesho kadha wa kadha. Ulio maarufu sana ni ule wa Kung Fu Bongo - ambao ndani yake wamecheza na Kingwendu.
Lucas Lazaro Mhuvile amezaliwa 9 Julai 1982 katika mkoa wa Morogoro Wilaya ya Ulanga katika kijiji cha Biro. Joti ni msanii wa kuchekesha katika televisheni.
Lucas Lazaro Mhuvile alikuwa na kipaji cha kuchekesha tangu alipokuwa mtoto. Alikuwa mchekeshaji maarufu katika vikundi vya maigizo shuleni kwao. Kutokana na yeye kupenda sana kazi hii ya uchechi, baada ya kumaliza shule alijiunga na vikundi mbalimbali vya maigizo kwa ajili ya kujiendeleza na kujitafutia uzoefu zaidi. Joti alianza kujizolea umaarufu baada ya kujiunga na kikundi cha Nyota Ensemble ambacho kilikuwa kikionyesha ucheshi katika kituo cha ITV. Hata hivyo watu wengi hawakuvutiwa sana na jinsi walivyokuwa wanacheza ucheshi huo kwenye kituo cha ITV. Baadaye Joti na Mpoki waliamua kuungana na wasanii wenzake na kuanzisha kundi jipya la ucheshi lililojulikana kwa jina la The Comedy. Kundi hili lilirusha ucheshi wao kwenye kituo cha Televisheni cha EATV. Kundi hili lilikuja kwa kasi na kumuweka msanii Joti katika chati ya juu kabisa kutokana na umahili wake wa kucheza nafasi mbalimbali katika vichekesho. Joti ni msanii mwenye kipaji kikubwa sana nchini Tanzania kwani anauwezo wa kucheza kama mwanamke, mzee kikongwe n.k na kuuvaa uhusika huo na watu wakafurahi. Kutokana na umahili wake huo amekuwa na majina mengi tofauti ya kisanii kutokana kucheza nafasi nyingi katika kundi lake.
Joti alipitia vikundi kadhaa vya maigizo kabla ya kujiunga na kundi lake analofanya kazi sasa la Ze komedi. Mwaka 2000 - 2001 Joti alikuwa mwingizaji katika kundi la Nyepenyo, baadaye 2001 - 2003 lijiunga na kundi lingine la Sun rise na 2002 - 2003 alichezea kundi liitwalo Nyota Ensemble. Joti ali-maarufu kama Hami Jay, Da Kiboga, Mzee Simbawanga, Asha Ngedere na Andunje alianza kuhamishia usanii wake kwenye TV baada ya kukutana na rafiki yake kipenzi Mpoki. Joti aliingia mkataba na kituo cha Televisheni cha ITV na kuanza kucheza michezo ya kuchekesha iliyojulika kama Joti na Mpoki. Kikundi cha Joti anachochezea kwa sasa ni ZE COMEDI, kikundi hiki kinaundwa na wasanii watano ambao ni Joti, Masanja maarufu kama mkandamizaji, Mpoki, Maki Regani maarufu kama Shemeji,
Vituo vya Televisheni alivyopitia kama mchekeshaji maarufu nchini Tanzania ni ITV, EATV na TBC1.
Mkoa wa Estuaire
Estuaire ni moja kati ya mikoa tisa ya nchini Gabon. Mkoa umechukua eneo la kilomita za mraba zipatazo 20,740. Mji mkuu wa mkoa huu ni Libreville, ambayo pia ndiyo mji mkuu wa nchi. Mkoa umepewa hili kwa ajili ya Mlango wa Mto wa Gabon, ambao ndiyo moyo wa mkoa huu.
Ukingo wa magharibi mwa Estuaire ni pwani ya Ghuba ya Guinea. Kwa upande wa kaskazini, Estuaire imepakana na Jamhuri ya Guinea ya Ikweta: Mkoa wa Litoral kwa upande wa kaskazini-magharibi, na Mkoa wa Centro Sur kwa upande wa kaskazini-mashariki. Kwa nyumbani, mkoa umepakana na mikoa ifuatayo:
Estuaire imegawanyika katika departments 5:
Mkoa wa Haut-Ogooué
Haut-Ogooué ni moja kati ya mikoa tisa nchini Gabon. Mkoa umepewa jina baada ya Mto Ogooué. Mkoa umechukua eneo la kilomita za mraba zipatazo 36,547. Mji mkuu wa mkoa huu ni Franceville. Miongoni mwa viwanda vyake vikubwa ni pamoja na machimbo ya madini, pamoja na manganisi, dhahabu na urani nazo zinapatikana kwenye mkoa huu. Hapa ni nyumbani pa kihistoria kwa tamaduni tatu, kina Obamba, Ndzabi na Téké. Kama jinsi ilivyo mikoa mingi katika Afrika, matumizi mengi ya jadi katika ardhi yametupiliwa mbali na kukaribisha ujenzi wa miji mikubwa vijijini. Mnamo mwezi wa Agosti 2006, klabu yake soka imeshinda Kombe la Uhuru la Gabon.
Kwa upande wa kaskazini-mashariki, mashariki, na kusini, Haut-Ogooué imepakana na mikoa kadhaa ya Jamhuri ya Kongo:
Kwa nyumbani, mkoa umepakana na mikoa ifuatayo:
Haut-Ogooué imegawanyika katika departments 8:
Orodha ya wakuu wa nchi ya Gabon
Makala hii inataja waliokuwa wakuu wa nchi ya Gabon kwa kufuatana na utaratibu wa nchi hiyo.
Glukosi
Glukosi (CHO; kutoka Kigiriki "γλυκύς", tamu) ni sukari ya monosakaridi kwa hiyo aina ya kabohidrati.
Ni kabohidarti muhimu katika biolojia. Seli huitumia kama chanzo cha nishati na nguvu.
Glukosi hujengwa na seli za mimea katika mchakato wa usanisinuru.
Mkoa wa Moyen-Ogooué
Moyen-Ogooué ni moja kati ya mikoa tisa ya Gabon. Mkoa umechukua eneo la kimomita za mraba zipatazo 18,535. Mji mkuu wa mkoa huu ni Lambaréné.
Peke yake miongoni mwa mikoa ya Gabon, Moyen-Ogooué haina pwani ya bahari wala mpaka wa nchi ya jirani. Mkoa umepakana na mikoa ifuatayo:
Moyen-Ogooué imepakana na mingine mingi kuliko mkoa wowote nchini Gabon.
Moyen-Ogooué imegawanyika katika departments 2:
Mkoa wa Ngounié
Ngounié ni moja kati ya mikoa tisa ya nchini Gabon. Mkoa unachukua eneo la kilomita za mraba zipatazo 37,750. Mji mkuu wa mkoa huu ni Mouila.
Kwa upande kusii-mashariki, Ngounié umepakana na Mkoa wa Niari wa Jamhuri ya Kongo. Kwa upande wanyumbani, mkoa umepakana na mikoa ifuatayo:
Ngounié is divided into 7 departments:
Mkoa wa Nyanga
Nyanga ni moja kati ya mikoa tisa ya Gabon. Mji mkuu wa mkoa huu ni Tchibanga, ambao una wakazi takriban 14,500 kwa mwaka wa 2004 (kidogo ni zaidi ya theluthi moja ya jumla la wakazi wa mkoani hapa). Nyanga ni mkoa uliopo kusini sana mwa Gabon na pia ni mkubwa, una wakazi wachache na una maendeleo machache vilevile katika mikoa yote tisa ya nchini Gabon. Mkoa umepakana na Ogooué-Maritime kwa upande wa kaskazini-magharibi, Ngounié kwa upande wa kaskazini, na Kongo kwa upande wa kusini (Mkoa wa Kouilou) na kwa upande wa mashariki ni (Mkoa wa Niari).
Nyanga imegawanyika katik departments 4:
Mimba kuharibika
Mimba kuharibika ni tukio linalopatikana mara nyingi katika wanawake na mamalia wa kike kutokana na shida mbalimbali katika ukuaji wa mimba tumboni mwa mama.
Ni tukio tofauti na utoaji mimba ambalo linasababishwa na binadamu kwa makusudi.
Matukio yote mawili kwa kawaida yanaleta matatizo mbalimbali kwa mama.
Kuharibika kwa kijusi au kiinitete pengine kunatokana na mfadhaiko wa kiajali au sababu za kimaumbile. Mimba nyingi huharibika kutokana na kutonakiliwa kisahihi kwa kromosomu; pia huweza kuharibika kutokana na mazingira.
Mimba inayotamatika kabla ya wiki ya 37 katika kipindi cha ujauzito husababisha uzaaji wa mtoto hai na hujulikana kama kuzaliwa mapema.
Kijusi akifa akiwa ndani ya chupa ya uzazi baada ya wiki 22, au wakati wa kujifungua, kwa kawaida hujulikana kama mzaliwa-mfu au siriziki. Kuzaa mapema na uzazimfu kwa jumla hauchukuliwi kama kuharibika mimba ingawa matumizi ya maneno haya wakati mwingine yakaingiliana.
Kati ya 10% na 50% ya mimba hutamatishwa kwa njia zinazoweza kubainishwa kimatibabu, kutegemea umri na afya ya mwanamke mjamzito.
Mimba nyingi huharibika katika hatua za mapema sana za ujauzito, kiasi kwamba mwanamke hafahamu kwamba alikuwa mjamzito. Utafiti mmoja uliofanywa kupima homoni za kutoa yai na ujauzito uligundua kuwa 61.9% ya uhamili ulipotezwa kabla ya wiki 12, na 91.7% ya kuhabirika huko kulitokea bila ya dalili, na bila ya fahamu ya mwanamke aliyekuwa mjamzito.
Hatari ya kutoka mimba ghafla hupungua kwa kiasi kikubwa baada ya wiki 10 kutoka kipindi cha mwisho cha hedhi.
Kisababishi kikuu cha mimba kuharibika katika miezi mitatu ya kwanza huwa matatizo ya kromosomu ya kiinitete / kijusi, hali ambayo husababisha angalau 50% ya kutoka kwa mimba mapema.
Sababu nyingine ni pamoja na magonjwa ya mishipa (kama lupus), kisukari, matatizo mengine ya homoni, maambukizi, na matatizo ya chupa ya uzazi.
Umri mkubwa na historia ya mimba zilizotangulia kuharibika ni sababu mbili kuu zinazohusishwa kwa pakubwa na mimba kuharibika ghafla.
Hiyo inaweza pia kusababishwa na kiwewe kinachotokana na ajali.
Umisionari
Umisionari ni utendaji unaolenga kueneza dini fulani, hasa zile zinazokusudiwa kuwa za kimataifa kutokana na misingi ya imani yake, kwamba ndivyo Mungu anavyotaka na alivyoagiza.
Asili ya neno hilo ni "missio" (kwa Kilatini "utume").
"Mmisionari" au "mwanamisheni" ndiye mtu anayefanya kazi hiyo, hasa katika maeneo ambayo dini hiyo haipo au haijakua.
Mara nyingi wamisionari wanachangia pia maendeleo ya jamii, hasa kupitia elimu, utabibu, utunzaji wa watoto yatima na walioathiriwa na vita na maradhi mbalimbali.
Pengine uenezaji wa dini unatumia mbinu zisizokubalika kijamii, kama vile kulazimisha kwa namna moja au nyingine mtu asiyetumwa na moyo wake kukubali dini mpya.
Keyshia Cole
Keyshia Miesha Cole (amezaliwa tar. 15 Oktoba 1981) ni msanii wa rekodi za muziki kutoka nchini Marekani. Ametoa albamu yake ya kwanza yenye platinum "The Way It Is" mnamo Juni 2005, na albamu yake aliyoitoa akiwa chuoni kwa mwaka wa pili iliyoitwa "Just Like You" hapo mwezi wa Septemba 2007. Albamu yake ya tatu, "A Different Me" ilitolewa mnamo tar. 16 Desemba 2008, nayo pia imetunukiwa platinum. Pia anajulikana kwa mfululizo wa makala ya tv "" ambao inarushwa na TV ya BET kuanzia 2006 hadi 2008, kipindi ambacho kinaonesha uhusiano wa Keyshia kikazi na wazazi wake na ndugu pia.
Keyshia Cole alizaliwa mnamo tar. 15 Oktoba 1981 mjini Oakland, California, ambapo pia alikulia. Cole alizaliwa na Francine "Frankie" Lons na Sal ambaye ni marehe baba'ke. Baadaye akajakulelewa na Yvonne Cole na familia yake, marafiki wa Frankie, ambao ndiyo waliomlea. Akiwa pamoja na kaka Sean, Keyshia alianza kujionesha kwenye tasnia ya muziki tangu yungali na miaka 12, alikutana na kurekodi na MC Hammer. Baadaye akaanzisha bendi na Tupac Shakur, ambaye alimwahidi kumsaidia kuanzisha kazi zake za uimbaji kabla hajafa kwa kutotarajia. Baada ya kusimamisha uhusiano wake wa zahama, Cole akahamia mjini Los Angeles akiwa na umri wa miaka 18 akiwa na nia ya kujiendeleza zaidi kimuziki. Mwaka wa 2004, baada ya kutoka mixtape, alivutiwa sana na mtendaji mkuu wa A&M Records, Ron Fair, ambaye aliingia naye mkataba na baadaye kuwa mshauri mkuu wake.
Kabla hajaingia mkataba, Keyshia ameshirikiana na wasanii wale ambao wamezaliwa katika eneo moja la Bay Area, miongoni mwao ni D'Wayne Wiggins wa Tony Toni Tone na Messy Marv.
Katika matarajio yake ya albamu ya kwanza, Keyshia na DJ Green Lantern wakatoa mixtape, "Team Invasion Presents Keyshia Cole", kunako mwezi wa Juni 2005. Imeshirikisha muuzo wa sura kama vile Shyne, Remy Ma, Fat Joe na Ghostface Killah. Mixtape imechukua biti ya nyimbo nyingi zilizorekodiwa na wasanii maarufu wa hip-hop kama vile 2Pac ("I Get Around"), Nas' ("Ether"), Mobb Deep ("Shook Ones (Part II)") na Scarface ("Guess Who's Back"). Vibao kama vile cha "(I Just Want It) To Be Over", ambayo ni remix ya "I Changed My Mind", na "I Should Have Cheated" navyo pia viliingizwa.
Single ya kwanza ya Keyshia ni "Never", ameshirikiana na Eve, ilitolewa mnamo tar. 23 Machi 2004 ili kusukuma kibwagizo cha filamu ya "". Single hii ilianguka kabisa kwenye chati, na Keyshia aliendelea kurekodi albamu yake ya kwanza kwa mwaka mzima wa 2004 hadi mwanzoni mwa mwaka wa 2005. "Never" hatimaye ikawa nyimbo ya mwisho kwenye orodha ya nyimbo za "The Way It Is".
Mnamo tar. 9 Novemba 2004, Keyshia ametoa single ya kwanza iliyokwenda kwa jina la "I Changed My Mind", akishirikiana na Kanye West. Single nafasi ya #71 nchini Marekani, na hakikuwa kibao kikali sana kwa Cole. Single ya pili kutoka katika albamu ni "(I Just Want It) To Be Over", ilitolewa mnamo tar. 5 Aprili 2005, na kufikia nafasi ya #1 kwenye chati Billboard Bubbling Under Hot 100 (#101).
Tracy Strauss
Tracy Strauss, umechezwa na Ali Larter, ni jina la kutaja muhusika wa kipindi maarufu cha ubunifu wa kisayansi kinachorushwa hewani na televisheni ya NBC, "Heroes". Ana uwezo wa kugandisha kitu chochote anachogusa. Kadiri mfululizo unavyoendelea, uwezo wake unakua hadi kufikia kiasi cha kujigeuza hata kuwa maji. Alianza kuonekana kwenye msimu wa tatu, yeye ni mshauri mkuu wa gavana wa New York ambaye ndiye aliyemvuta Nathan Petrelli awe seneta.
Huyu ni dada kashinde wa Niki Sanders na Barbara, wote walibadilishwa vinasaba vyao na Dr. Zimmerman na kutengeneshwa kiuzazi. Pia ni mama mdogo wa kuzaliwa na Micah Sanders. Kulingana na watunzi Joe Pokaski na Aron Coleite, Niki aliondolewa kwenye mfululizo na badala yake akawekwa Tracy hivyo basi Larter ataweza kucheza uhusika tofauti-tofauti, pindi walipogundua ya kwamba hawatoendelea zaidi na uhusika huo.
Mabadiliko hao nayo yamewawezesha kuelezea chimbuko la hadithi yao, ambapo muhusika anagundua kama ana vipawa.
Jadakiss
Jason Phillips (amezaliwa tar. 27 Mei 1975), anafahamika zaidi kwa jina lake la kisanii kama Jadakiss, ni rapa kutoka nchini Marekani. Huyu ni mwanachama wa kundi zima la The LOX. Jadakiss ni mmoja kati ya wamiliki wa chapa ijulikanayo kama D-Block.
Akiwa na umri wa 16, Jadakiss alikuwa rapa wa michano huru. Yeye na baadhi ya marafiki zake walipewa fursa ya kushiriki kwenye shindano la "Jack the Rapper Competition" huko mjini Florida, ambapo Jadakiss aligunduliwa kipaji chake cha kupambana kirap. Akakutana na Dee na Wah wa Ruff Ryders (halafu kuongoza kampuni), na kuanza kazi kuzura kimapambano ya michano nje ya studio ya Ruff Ryders ambapo baadhi ya wasanii kama vile DMX wamefanya vibao vyao kwa mara ya kwanza.
Jadakiss ameanzisha kundi la The Warlocks kunako mwaka wa 1994 akiwa na washkaji zake Sheek Louch, Chris "Lil Mac" Pelkey, na Styles P. Baadaye wakaingia mkataba na Bad Boy Entertainment, ambapo walishauriwa kubadili jina lao liwe fupi kuwa "The LOX", ambayo inasimama kama Living Off eXperience. Wameanza kuonekana kwa mara ya kwanza mnamo mwaka wa kwenye LP ya The Main Source mnamo 1994 "Fuck What You Think" katika wimbo wa "Set it Off".
Kundi, hasa Jadakiss, amejenga uhusiano wa karibu sana na The Notorious B.I.G., kipindi hicho Jadakiss yupo begani mwa Biggie. Kibao cha kwanza cha The LOX kilitolewa kama ukumbusho wa Biggie kiliitwa "We'll Always Love Big Poppa" (upande wa pili wa wimbo wa Puff Daddy "I'll Be Missing You") mnamo 1997.Mwaka wa 1998, kina LOX wametoa kibao cha Money, Power & Respect. Baada ya albamu hii, wameondoka Bad Boy Records.
Kizunguzungu
Kizunguzungu ni hali ya kupoteza utambuzi na uimara inaweza kutumika kwa maana ya kuhisi kuzunguka, udhaifu wa misuli, inachukuliwa kama kutokuwa na uimara au kwa hisia zisizo maalum kama vile Kizunguzungu au upumbavu.
Mtu anaweza kupata kizunguzungu kwa kushiriki shughuli kama za kuzunguka
Hii ni orodha ndogo kwa sababu kizunguzungu ni dalili ya kawaida kwa dalili za magonjwa mengi Hata hivyo, vipengele vya kawaida vinaweza kuhahinishw kama ifuatavyo: 40% vestiburi ya pembeni inayofanya kazi vibaya, 10%jeraha kwenye mfumo mkuu wa fahamu, 15% ugonjwa wa akili, 25% kuzirai / kukosa msawazo, na 10%kizunguzungu kisicho lasimi. Hali ya matibabu ambayo mara nyingi ina'kizunguzungu' kama dalili ni pamoja na:
hali nyingi husababisha kizunguzungu kwa sababu sehemu mbalimbali za mwili zinahitajika kutunza usawa ikiwa ni pamoja na kudumisha usawa ndani ya sikio, macho, misuli, mifupa, na mfumo wa fahamu.
sababu za kawaida zinazoweza kusababisha kizunguzungu ni pamoja na:
kiasi cha 20-30% ya watu imeripoti kuwa wamepatwa na kizunguzungu mwakka jana
Keep Their Heads Ringin'
"Keep Their Heads Ringin'" (wakati mwingine hutajwa kimakosa kama Ring Ding Dong) ni jina la kutaja single ya Dr. Dre iliyochukuliwa kutoka katika kibwagizo cha filamu ya "Friday". Ijapokuwa albamu ilitolewa kupitia Priority Records, Death Row Records bado wanamiliki nakala kuu ya wimbo huu. Wimbo uliingia nafasi ya 10 kwenye chati za Billboard Hot 100 na ulitunukiwa dhahabu na RIAA mnamo tar. 10 Mei 1995 kwa mauzo zaidi ya 500,000.
Pia imefikia nafasi ya kwanza kwenye chati za Hot Rap Tracks huko nchini Marekani. Wimbo umetia maneno ya "Funk You Up" wa The Sequence kutoka katika single yao ya mwaka wa 1980 iliyotolewa chini ya Sugar Hill. Wimbo pia umeonekana kwenye Death Row Greatest Hits iliyotolewa mnamo mwaka wa 1996. Kitangulizi cha "Hey. Whatup?" kimefanywa na Dr. Dre wakati kiendelezo cha kifunguzi chenye muziki kuna KRS-One anasema nembo ya biashara yake kwa zogo "Buck, buck, buck".
Kuna toleo lingine la wimbo ambalo linaweza kupatikana kwenye "Death Row Greatest Hits" na albamu ya kompilesheni ya Death Row Dayz, ambapo Dr. Dre ametumia mistari hii:
Just chill, listen to the beats I spill
I use Crest, so ain't no cavity creeps in my grill
Badala ya toleo ambalo linatumika zaidi la:
Just chill, listen to the beats I spill
Keepin' it real, enables me to make another mill' [mill' is short for million]
Muziki w video ulitayarishwa na F. Gary Gray na umechukua nafasi kwenye banda la ndege, ndani ya Convair 880, kukiwa na Dr. Dre, na kundi lake likishika-hatamu usimamizi na udhibiti wa mwendendo wa ndege. Video inashikisha wanachama kadhaa wa kwenye filamu ya "Friday" ikiwa ni pamoja na Chris Tucker, Faizon Love, na Nia Long. Video inaishia na Chris Tucker na Faizon Love wanachukua ndege na kupaa nayo wakikimbia mapolisi. Chris Tucker anasema "I'm on probation, I can't go back to jail" anakumbukuia uhusika wa "Smokey" ambaye alikuwa na matata ya kisheria kwenye "Friday".
Natural Born Killaz
"Natural Born Killaz" ni single kutoka kwa muungano wa wasanii wawili ambao ni Dr. Dre na Ice Cube. Awali ilinuiwa kwa ajili ya albamu iliyotiwa kapuni ya 'Heltah Skeltah'. Hii ndio mara ya kwanza kwa wawili hawa kuwa pamoja katika single moja tangu enzi za kundi lao la rap N.W.A lilipogawanyika.
Single ilitolewa mnamo mwaka wa 1994 huko nchini Marekani na mwaka wa 1995 huko nchini Uingereza. Kwenye upande wa matayarisho kunashirikishwa Soopafly katika upande wa vinanda na Jewell kwenye upande sauti. Kitangulizi (makadirio yake sekunde 30 kuzidi urefu halisi) wanaoneshwa mume na mke wakielekea nyumbani kupitia kichochoro kisichokaliwa na watu, ambapo walikuwa wakifuatwa kwa nyuma wakaanza kulumbana na na wakazi wa pale.
Japokuwa kitangulizi ni tofauti kwenye video na toleo la sauti yote mawili yanahusisha mauaji na mwishowe kuna sikika sauti ya bunduki. Japokuwa wimbo na video zilitolewa na zimepata umaarufu mkubwa tu sawa na kutolewa kwa filamu ya Oliver Stone, Natural Born Killers, lakini wimbo haujaonekana kwenye filamu hiyo.
Ronneby
Ronneby ni mji na manispaa nchini Uswidi. Kuna wakazi 11,767 (mwaka 2005)..
Eneo lake ni 7.66 km².
Kävlinge
Kävlinge ni mji na manispaa nchini Uswidi. Kuna wakazi 8,550 (mwaka 2005)..
Eneo lake ni 4.56 km².
Vilkaviškis
Vilkaviškis ni manispaa na mji nchini Lituanya. Kuna wakazi 13,102 (mwaka 2001). Mji ulianzishwa [[1660].
Eneo lake ni 7,53 [[km²]].
[[Picha:LietuvaVilkaviskis.png|thumb|right|180px|]][[Jamii:Lituanya]]
[[Jamii:Miji ya Lituanya]]
Raseiniai
Raseiniai ni manispaa na mji nchini Lituanya. Kuna wakazi 12,541 (mwaka 2001). Mji ulianzishwa 1492–1506].
Gustave Doré
Paul Gustave Doré (6 Januari 1832 - 23 Januari 1883) alikuwa mchoraji kutoka Ufaransa.
Mkoa wa Ogooué-Ivindo
Ogooué-Ivindo ni mkoa uliopo zaidi mjini kaskazini-mashariki mwa mikoa tisa ya Gabon. Mji mkuu wa mkoa huu ni Makokou, ambamo ni nyumbani mwa theluthi moja ya idadi ya wakazi wa mkoa huu. Mkoa umejipatia jina lake kutoka kwa mito miwili, Ogooué na Ivindo. Mkoa huu ni mkubwa sana, wakazi wachache, na maendeleo duni katika orodha nzima ya mikoa tisa.Upande kusini mwa mkoa huu umepita katika Ikweta. Urefu wake unaendea kutoka 11 E hadi 14 E na upana ni 0.35 S hadi 1 N.
Kwa upande wa kaskazini na magharibi, Ogooué-Ivindo imepakana na mkoa wa Sangha na Cuvette-Ouest ambayo ni mikoa ya Jamhuri ya Kongo. Kwa nyumbani, mkoa umepakana na mikoa ifuatayo:
Ogooué-Ivindo imegawanyika katika departments 4:
Mkoa wa Ogooué-Lolo
Mkoa wa Ogooué-Lolo ni moja kati ya mikoa tisa ya nchini Gabon. Mji mkuu wa mkoa huu ni Koulamoutou, mji unaokadiriwa kuwa na watu 16,000. Huu ni mji wa tisa kwa ukubwa huko nchini Gabon na ni nyumbani mwa theluthi moja ya wakazi wa mkoani hapa.
Urefu wake unakwenda 3 S hadi 2 N na kutoka 10 E to 11 E.
Kwa upande wa kusini, Ogooué-Lolo umepakana na Mkoa wa Niari ambao ni wa Jamhuri ya Kongo. Kwa nyumbani, umepakana na mikoa ifuatayo:
Ogooué-Lolo imeganyika katika departments 3:
Patrick Francis Imanjama
Patrick Francis Imanjama amezaliwa 12 Juni 1959 huko visiwani Zanzibar Tanzania. Baba yake alikuwa ni askari polisi visiwani Zanzibar. Patrick Francis Imanjama ni msanii mchoraji wa picha za Etching, Picha za rangi za maji na picha za vitabuni. Patrick amefanikiwa kutengeneza kazi nyingi na kufanya maonyesho mengi ndani na nje ya nchi.
Patrick Francis Imanjama amezaliwa 12 Juni 1959 huko visiwani Zanzibar. Wakati huo baba yake alikuwa askari polisi visiwani Zanzibar. Baada ya Patrick Francis kumaliza shule ya msingi alivutiwa sana na kazi ya sanaa ya painting. Mwaka 1975 alijiunga na kozi ya painting kwenye taasisi ya kijerumani iitwayo Goethe jiji Dar es salaam Tanzania. Mwaka 1982 alijiunga na taasisi ya “The Dar Es Salaam Art & Craft Centre”. ambapo Mwalimu wake Christine Stormberg Steinberg alimfundisha Patrick Francis mbinu za kuchora picha za etching.
Kiwakilishi nafsi
Kiwakilishi nafsi (pia: Kiwakilishi cha nafsi) ni aina ya neno/maneno yanayosimama badala ya majina yanayotaja nafsi za watu. Viwakilishi vya nafsi hugawanyika katika makundi mawili, nayo ni:
Haya ni maneno mazima yanayoweza kusimama peke yake bila kuambatanishwa katika neno au mzizi wa neno jingine.
Hizi ni mofimu tegemezi/vipande vya maneno vinavyoambikwa/vinavyoambatanishwa katika neno au mzizi wa neno jingine ili kudokeza nafsi inayohusika. Mfano: "Nikija nitawapeleka", "Tukisoma tutafaulu", "Ukija utakiona cha moto", "Mkija atawaona", "Asiyekujua hakuthamini", "Waliosafiri wamefika salama".
Ystad
Ystad ni manispaa na pia mji nchini Uswidi katika mkoa wa Skåne . Kuna wakazi 17,286 (mwaka 2005).
Eneo lake ni 7.92 km².
Boden, Uswidi
Boden (Lule Sami: "Suttes", Meänkieli: "Puuti", Sami ya Kaskazini: "Suttes") ni manispaa na pia mji nchini Uswidi katika mkoa wa Norrbotten. Kuna wakazi 18,680 (mwaka 2005). Mji ulianzishwa 1919.
Eneo lake ni 19.97 km².
Alois Alzheimer
Aloysius "Alois" Alzheimer (14 Juni 1864 - 19 Desemba 1915) alikuwa daktari wa akili kutoka nchi ya Ujerumani. Hasa anajulikana kwa kugundua ugonjwa wa Alzheimer.
Zoe Saldana
Zoé Yadira Zaldaña Nazario (amezaliwa tar. 19 Juni 1978), anafahamika kwa jina la kitaalamu kama Zoe Saldana, wakati mwingine huandikwa "Zoë"), ni mwigizaji wa filamu kutoka nchini Marekani. Alipata uhusika wake katika filamu ya mwaka wa 2000 "Center Stage", na baadaye kupata umaarufu zaidi kwa uhusika wa Anamaria kwenye "", Uhura kwenye filamu ya mwaka wa 2009 "Star Trek", na Neytiri kwenye filamu ya James Cameron "Avatar". Mwaka wa 2010, ameonekana kwenye filamu ya "The Losers" na "Takers".
Saldana alizaliwa kama Zoé Yadira Zaldaña Nazario huko mjini Passaic, New Jersey, Marekani, na Aridio Zaldaña, Mdominika, na Asalia Nazario, M-Puerto Rika.
Lugha yake ya kwanza ni Kiingereza na Kihispania. Ametumia utotoni mwake akikulia huko mjini Queens, New York. Akiwa na umri 10, alihamia Jamhuri ya Dominika, ambapo waliishi kwa miaka mingine saba. Saldana amejiunga katika darasa la ballet katika moja kati ya shule za dansi za majigambo katika Jamhuri ya Dominika. Baada ya kurudi mjini Queens akiwa na umri wa 17, akaanza kutumbuiza kikindi cha kibisa cha Faces, ambacho kinachohusisha na michezo ya kusambaza ujumbe wa kheri kwa vijana, kupitia mandhari yanayohusiana na masuala ya utumiaji wa dawa za kulevya na ngono kwa ujumla. Michezo hiyo haikumpa uzoefu wa haja tu bali ilikuwa chanzo cha majivuno na sifa kubwa kwake, pindi alipogundua ya kwamba analeta mabadiliko katika maisha ya vijana wa lika lake. Wakati anatumbuiza na kikundi cha kibisa cha Faces na pia New York Youth Theater Zoe akachaguliwa na wakala wa vipaji. Mafunzo yake ya dansi katika miaka ya awali, jumosha na uzoefu wake wa uigizaji, kumemsaidia vilivyo kuwekza kucheza vyema uhusika wake wa kwenye skrini kubwa akiwa kama Eva, akiwa kama mcheza ballet mwenye kipaji na ushapavu katika filamu ya mwaka wa 2000 "Center Stage".
Tar. 30 Juni 2010, imetangazwa kwenye "Us Weekly" kwamba Saldana amevishwa pete na bwana wake wa miaka 10, mwigizaji na CEO wa My Fashion Database Keith Britton.
Mkoa wa Ogooué-Maritime
Ogooué-Maritime ni moja kati ya mikoa ya nchini Gabon. Mkoa unachukua eneo la kilomita za mraba zipatazo 22,890. Mji mkuu wa mkoa huu ni Port-Gentil. Ulikadiriwa kuwa na wakazi takriban 137,993 kwa mwaka wa 2006.
Ukingoni mwa magharibi mwa Ogooué-Maritime kuna pwani za Bahari ya Atlantiki, ikiwa ni pamoja na Ghuba ya Guinea katika upande wa kaskazini ya mbali. Kwa upande wa nchini, imepakana na mikoa ifuatayo:
Ogooué-Maritime imegawanyika katika departments 3:
Mkoa wa Woleu-Ntem
Woleu-Ntem ni moja kati ya mikoa tisa ya nchini Gabon. Mkoa unachukua eneo la kilomita za mraba zipatazo 38,465. Mji mkuu wa mkoa huu ni Oyem.
Ukiwa Woleu-Ntem ni mkoa uliopo kaskazini sana mwa nchi ya Gabon, ni mkoa pekee uliopakana na Cameroon, vilevile umepakana na Jamhuri kadhaa kama vile Guinea ya Ikweta na kongo. Mkoa umepakana na maeneo ya nchi hizi:
Domestically, it borders the following provinces:
Woleu-Ntem imegawanyika katika departments 5:
Komo Department
Komo ni department ya Mkoa wa Estuaire huko mjini magharibi mwa nchi ya Gabon. Mji mkuu wa department hii ni Kango.
Komo-Mondah Department
Komo-Mondah ni department ya Mkoa wa Estuaire huko mjini magharibi mwa nchi ya Gabon. Mji mkuu wake ni Ntoum.
Noya Department
Noya ni department ya Mkoa wa Estuaire huko mjini magharibi mwa nchi ya Gabon. Mji mkuu wake ni Cocobeach.
Djoue Department
Djoue ni department ya Mkoa wa Haut-Ogooué huko mjini kusini-mashariki mwa nchi ya Gabon. Mji mkuu wake ni Onga.
Djououri-Aguilli Department
Djououri-Aguilli ni department ya Mkoa wa Haut-Ogooué huko mjini kusini-mashariki mwa nchi ya Gabon. Mji mkuu wake ni Bongoville.
Age Ain't Nothing But a Number
Age Ain't Nothing but a Number ni jina la kutaja albamu ya kwanza ya msanii wa rekodi za muziki wa R&B kutoka nchini Marekani, Aaliyah. Albamu ilitolewa chini ya studio ya Jive na Blackground Records mnamo tar. 13 Juni 1994, huko nchini Marekani. Baada ya kuingia mkataba na mjomba'ke Barry Hankerson, Aaliyah akatambulishwa kwa msanii na mtayarishaji wa rekodi R. Kelly. Akawa mshauri na mtu wake wa karibu, vilevile akiwa kama mtunzi na mtayarishaji mkuu wa albamu hii.
Wawili hao wamerekodi albamu katika Chicago Recording Company huko mjini Chicago, Illinois. Albamu imetoa vibao vikali viwili, ikiwa ni pamoja na kupata chati katika kumi bora kwa kibao cha "Back & Forth" na "At Your Best (You Are Love)"; single zote mbili zilitunukiwa Dhahabu na Recording Industry Association of America (RIAA). Single mbili za ziadi zilifuata: "Age Ain't Nothing But a Number" na "No One Knows How to Love Me Quite Like You Do".
"Age Ain't Nothing But a Number" imepokea tahakiki za kiupendeleo na haki kutoka kwa watalaamu wa uhakiki. Albamu iliingia nafasi ya 18 kwenye chati za "Billboard" 200 na kuuza nakala milioni tatu kwa nchini Marekani, ambapo ilipata kutunukiwa platinamu mara mbili na RIAA mnao tar. 24 Oktoba 2001.
Nyimbo zote zimetungwa na R. Kelly, kasoro zile zilizowekewa maelezo.
Kaaba
Kaaba ni jengo lenye umbo la mchemraba lililopo ndani ya msikiti mkuu wa Masjid al-Haram mjini Makka nchini Saudia.
Inatazamwa kama mahali patakatifu katika imani ya Uislamu.
Waislamu huamini ni nyumba ya Mungu iliyojengwa kiasili na Adamu na baadaye na Abrahamu.
Ni lengo la safari ya hija. Kila Mwislamu mwenye uwezo anatakiwa kuitembelea angalau mara moja katika maisha yake.
Waislamu wanatakiwa kuielekea Kaaba wakati wa kusali na kila msikiti huwa na sehemu ya mihrabu inayotazama Makka. Mwelekeo huu huitwa kibla.
Lekoni-Lekori Department
Lekoni-Lekori ni department ya Mkoa wa Haut-Ogooué huko mjini kusini-mashariki mwa nchi ya Gabon. Mji mkuu wake ni Akieni.
Hanse
Hanse (Kijerumani:"die Hanse", Kiholanzi: "de Hanze",Kisweden: "Hansan", ing. "Hanseatic League") ilikuwa shirikisho la miji ya biashara katika Ulaya ya Kaskazini na hasa ushirikiano wa wafanyabiashara wa miji hii.
Ushirikiano huu ulikuwa mwanzoni na shabaha ya kusaidiana katika ulinzi wa njia za biashara dhidi ya majambazi na maharamia. Wanfanyabiashara wa Hanse waliendelea kupeana msaada pia katika mambo ya biashara yenyewe kwa kupunguza mashindano kati yao wenyewe na dhidi ya biashara isiyokuwa ya Hanse.
Kati karne ya 13 hadi 16 shirikisho la Hanse ilikuwa na nguvu kubwa ya kiuchumi, kisiasa na kijeshi. Msingi wa uwezo wake ulikuwa biashara yenye faida kubwa katika Bahari ya Baltiki. Malighafi kutoka Urusi ya Kaskazini na Skandinavia kama vile ngano, ubao, nta na ngozi ya manyoya zilipelekwa Ulaya ya Kati wakati bidhaa kutoka miji ya Ulaya ziliuzwa kwa faida nzuri. Wafanyabiashara wa Hanse walitawala kabisa biashara kwenye Bahari ya Baltiki hawakuruhusu wengine kuingia hapa. Mji wa Novgorod ulikuwa kituo muhimu cha Hanse katika Urusi.
Kitovu cha Hanse kilikuwa miji ya Ujerumani ya Kaskazini kama vile Lübeck, Hamburg na Danzig. Miji ya Hanse ilikuwa pia na maeneo ya ghala maalumu hadi London na Uholanzi. Wawakilishi wa miji ya Hanse walikutana katika mikutano na kuamua juu ya siasa ya pamoja. Wakati wa karne ya 14 manowari na wanajeshi wa Hanse ziliweza kumshinda hata mfalme wa Denmark aliyelazimishwa kukubali kipaumbele cha Hanse katika Baltiki.
Tangu karne ya 15 uwezo wa Hanse ulianza kupungua kwa sababu watawala makabaila wa bara walipanusha maeneo yao. Novgorod iliharibika vitani na kuwa sehemu ya utemi wa Moskva. Miji midogo zaidi ya Hanse ililazimishwa kukubali ukuu wa watawala jirani. Kwa hiyo nguvu ya ushirikiano wa Hanse kwa jumla lipungua polepole. Vita ya miaka 30 (1618-1648) katika Ujerumani iliharibu Hanse ya awali kabisa. Miji iliyobaki ilikutana mara ya mwisho mwaka 1669 lakini nguvu ya zamani haikuweza kurudishwa.
Ndani ya Ujerumani ni miji ya Hamburg na Bremen pekee iliyoweza kutetea uhuru wao wa kisiasa hadi mwaka 1871 ilipojiunga na Wajerumani wengine katika Dola la Ujerumani. Humo ilihifadhi cheo cha miji ya ya kujitawala na hadi leo hii ni Hamburg na Bremen ni majimbo mawili katika Shirikisho la Jamhuri ya Ujerumani.
Miji ifuatayo ilikuwa wanachama wa Hanse ya zamani na inaendelea kutumia jina la "mji wa Hanse" hadi leo hii:
Miji 100 ya Ulaya iliyowahi kuwa wanachama wa Hanse ya Kale imejiunga tena kwa "Hanse mpya" yenye shabaha ya kutunza urithi wa pamoja wa kiutamduni na kukuza utalii kwenye njia za biashara ya zamani.
Kwa jumla Hanse bado inakumbukwa kama ushirikiano ulioweza kuunganisha miji katika nchi mbalimbali.
Jina la Hanse laendelea kutumiwa katika makampuni na taasisi mbalimbali kama vile kampuni ya ndege Lufthansa au klabu ya soka Hansa Rostock.